**ОБЯСНИТЕЛНА ЗАПИСКА**

**НА ОБЕКТ: БЛАГОУСТРОЯВАНЕ ДВОРНИ ПЛОЩИ НА ДЕТСКИ ГРАДИНИ“ – ЕДИНАДЕСЕТ БРОЯ ДЕТСКИ ЗАВЕДЕНИЯ**

**ПОДОБЕКТ 5.: ЦДГ „ПЕРУНИКА2“**

**І.ОСНОВАНИЕ ЗА ВЪЗЛАГАНЕ НА ПРОЕКТИРАНЕТО**

Работният инвестиционен проект е изготвен на базата на техническо задание за проектиране - Изготвяне на инвестиционни работни проекти за „БЛАГОУСТРОЯВАНЕ ДВОРНИ ПЛОЩИ НА ДЕТСКИ ГРАДИНИ“

**II. ОБХВАТ НА ЗАДАНИЕТО:**

Изготвяне на инвестиционен работен проект за благоустрояване на дворна площ на **ЦДГ „ПЕРУНИКА“ БАЗА 2**

* **Местоположение:** ул. „Даскал Алекси“ № 4, имотът представлява УПИ V от кв. 37 по плана на гр. Габрово - скица № 292/12.05.2014г. на Община Габрово ТЕХНИКО - ИКОНОМИЧЕСКИ ПОКАЗАТЕЛИ

- обща площ на имота съгл. АОС - 3 290кв.м.

- дворна площ - 2 560кв.м.

- площадки за игра с обща площа - 685кв.м.

- озеленяване /Oз/ - 700кв.м. - 21.3%

* **Съществуващо положение:**

Територията, на която се намира ЦДГ „Перуника“ база 2, гр. Габрово е оградена с ограда състояща се от две части: долна – плътна и масивна (компрометирана) и горна- с прогледни с метални пана. Дворното пространство е с деформирана настилка от бетонови плочи, малка част е озеленена, има декоративна едроразмерна дървесна и храстова растителност. Детските съоръжения са 11 на брой, предназначени за следните видове игри/занимания: люлеене, катерене и общуване; пясъчници – 3бр., пейки - 5 бр.; беседки- 4бр.

В проектните предложения да се предвидят следните ЗОНИ за игра с детски съоръжения, конкретно **ЦДГ „ПЕРУНИКА“ БАЗА 2**

* Три зони за игра за възрастова група от 3 до 12 години с примерни детски съоръжения включващи функциите – люлеене, пързаляне, въртене, клатушкане, пазене на равновесие, катерене,учене, общуване и колективни игри;
* При теренна възможност да се предвиди и площадка за разполагане на спортни съоръжения, подходящи за децата.

**Работният инвестиционен проект по част Паркоустройство и благоустройство съдържа графична и текстова част**, които са съобразени с изискванията на ЗУТ, Наредба № 4/21.05.2001 г. за обхвата и съдържанието на инвестиционните проекти; Норми за проектиране на детски и учебно-възпитателни заведения, Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания; Наредба №1/12.01.2009 г. за условията и реда за устройство и безопасността на площадките за игра.

**Изискването за зониране според възрастови групи и типове игри е изпълнено както следва**:

1. ТРИ площадки за подвижни игри южно от сградата;
2. Площадка за тихи игри , западно от горните;
3. Природен кът за експериментални игри.

В проектната разработка за всяка една детска площадка е представено обзавеждане със съответните съоръжения, основните видове игри, настилки, необходимата площ на падане, паркова мебел. В зависимост от предназначението на площадките за игра по възрастови групи изброените детски съоръжения в проекта създават условия за следните видове игри – люлеене, пързаляне, въртене, клатушкане, пазене на равновесие, катерене, игри със сюжети и роли, учене, общуване, колективни игри.

Дворното пространство е проектирано така, че да се провеждат разнообразни занимания в пространството, разходки, осигурен е лесен достъп до външните прилежащи пространства.

Показано е минималното необходимо пространство за разполагане на съоръжението за игра и на основните му елементи с размери и височина. От там е видно, че не се препокриват минималните пространства на съоръженията. Елементите на обзавеждането са разположени така, че да не затрудняват и възпрепятстват играта и достъпа на ползватели с увреждания. Водеща роля при избора на съоръжението за игра е съответствието с изискванията на БДС EN1176.

Основите на съоръжението за игра се монтират така, че съоръжението да е стабилно при поемане на определените натоварвания. Не се допуска при изпълнение на фундаментите на съоръжението и на елементите на обзавеждането техническите елементи да остават стърчащи над повърхността на настилката, които биха могли да причинят препъване, нараняване и други.

Многофункционалната спортната площадка е решена за игра на футбол на малки вратички и баскетбол - за целта е предвидена каучукова настилка, съоръжения с размери съобразени за игра на деца, разчертавания на настилката със различен цвят за всеки вид спорт, предпазна ограда с височина 3.1м.

**ДЕТСКИ СЪОРЪЖЕНИЯ:**

1. Комбинирано детско съоръжение от 3 до 12 г. с пързалка, стена за катерене, дървена стълба;
2. Комб. детско съоръжение от 3 до 12 години с пързалка, мост, платформа за катерене;
3. Клатушка – над 1 година;
4. Дъска за рисуване за деца до 2 години;
5. Комбинирано дет. съоръжение от 3 до 8 години – пързалка, платформа за катерене, дървен мост, дървена стълба;
6. Приключенска пътека – от 3 до 12 години;
7. Люлка със седалки за над 3 – плоска седкалка - и за над 1 година –тип кош;
8. ШАХ – разчертаване с цветна контрастна акрилна настилка – 0.6mm;
9. ДАРТС - разчертаване с цветна контрастна акрилна настилка – 1,5mm;

**НАСТИЛКИ:**

* бетонови плочи 45/45/4 – имитация на дърво, цвят: бор
* ст. бет. елементи на тревна фуга
* саморазливна каучукова настилка 4 см в два пласта 2х2,
* дървесен мулч – цвят: червен

Отварят се **ДВА НОВИ ВХОДА** северно откъм гърба на сградата.

**ОГРАДИТЕ** са метални, на съществуваща бетонна основа, която се облицова. Където основата е пропукана, се торкретира с торкрет бетон. Върху бетоновата част се слага шапка. Измазва се с минерална мазилка.Сменя се металната ажурна част над основата, както и металните врати и порти. По метални пана на определени от проектанта места при изпълнение на обекта се разполагат цветни пана от HPL със фигури на рибки, мечета и други животни. Предвидени са дървени къщички за птици – хранилки – в различни цветове, като акценти по оградата.

**ПЯСЪЧНИЦИТЕ** се ремонтират. Изкъртва се съществуващата бетонна основа, задържаща дъждовната вода. Полагат се рингови тухли единица на фуга за дренаж. Под тях се полага слой въглища за филтрация на подпочвените води. Дебелината на самия пясък в пясъчниците е около 40 см. Пясъка да е промит и дезинфекциран с фракция от 0.2 до 2 мм, без глинести части. Върху съществуващите бетонни бордове на пясъчните корита полагаме дървени седалки.

**СЪОРЪЖЕНИЯ ЗА ИГРА** - показано е минималното необходимо пространство за разполагане на основните им елементи с размери и височина. От там е видно, че не се препокриват минималните пространства на съоръженията. Водеща роля при избора на съоръжението за игра е съответствието с изискванията на БДС EN1176.

Основите на съоръжението за игра се монтират така, че съоръжението да е стабилно при поемане на определените натоварвания. Не се допуска при изпълнение на фундаментите на съоръжението и на елементите на обзавеждането техническите елементи да остават стърчащи над повърхността на настилката, които биха могли да причинят препъване, нараняване и други.

Предвижда се **ЕСТЕТИЧЕСКО ОСВЕТЛЕНИЕ.**

**ПОЛЗВАТЕЛИ С УВРЕЖДАНИЯ** - елементите на обзавеждането са разположени така, че да не затрудняват и възпрепятстват играта и достъпа им.

**ОТВОДНЯВАНЕ –** решено по гравитачен метод на наклоните и с отводнителни решетки.

ЗАБЕЛЕЖКИ:

1. Материали за дървени елементи от парковото обзавеждане:

- Да не се използват дървени пресовани материали, дървените елементи да са само от широколистна дървесина с клас D40, съгласно БДС EN338

- Дървен материал за лепени елементи клас GL24h, съгласно БДС EN1194

- Дървеният материал да е сух - влажност 12%.

- Дървеният материал да е обработен с безцветен препарат против плесен, дърворазрушаващи гъби и насекоми

- Парковото обзавеждане да е абсолютно гладко в цвят бук

2. Материали за метални части от парковото обзавеждане :

- Да са устойчиви, фосфатизирани, обработени против ръжда, полирани, прахово боядисване, защитно покритие, изпечени при висока температура - цвят св.кафяв

3.Материали за пластмасови части от парковото обзавеждане : да са HDPE или HPL и да са оцветени в топла пастелна гама.

4. Настилката да отговаря на изискванията на EN 1177.

5. Детските съоръжения да се изработят и монтират в съответствие с БДС EN1176 .

**ОЗЕЛЕНЯВАНЕ:**

ОЦЕНКА НА СЪЩЕСТВУВАЩАТА РАСТИТЕЛНОСТ В ЦДГ ПЕРУНИКА 2

Като цяло растителността е в добро състояние. Специфика: ограничен терен и гъсто засаждане; в резултат самоокастряне и растеж на височина.

В близост до основната подпорна стена се налага премахване на 3 липи – една до стълбите на главния вход и две по- на изток, в група от четири. Махат се средните две.

В крайната източна част на терена се налага сеч на бял бор и др. иглолистни в много лошо състояние. Санитарна заради ветроломи.

Проектират се нови широколистни и иглолистни дървета, както и масиви от храсти – основно по периферията на терена за изолация от околните улици, но също така и за засенчване на площадките.

При ситуирането на растителността са спазени нормативно определените отстояния до регулационни линии, съоръжения и проводи съгласно изискванията на Приложение № 1 на Наредба № 1 / 1993 г. На МТР и С за опазване на озеленените площи и декоративна растителност. При проектирането са търсени видове с целогодишен декоративен ефект. Включените видове са с характерни екологични изисквания за фитогеографската област на обекта. Засаждането на дърветата да стане в дупка 100/100/80см, да се използва комбинирана тор NPK и да се полеят. Да се използва качествена растителност.

Затревяването да се извърши след дълбоко фрезоване и насипване на терена с 15 см обогатена и обезпаразитена почва. Да се натори с NPK преди засяване на семената. Да се използва качествена тревна смеска.

Предложеното ландшафтно решение и неговото изпълнение на терена ще благоустрои и естетизира дворното пространство на детското заведение и ще го превърне в място за активни игри и забавления за децата.

Изготвил:

Ланд.арх. Деница Топчиева